A Bizottság határozata

(2004. április 29.)

a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia által, a 96/23/EK tanácsi irányelvvel összhangban benyújtott szermaradvány-megfigyelési tervek jóváhagyásáról

(az értesítés a C(2004) 1607. számú dokumentummal történt)

(EGT vonatkozású szöveg)

(2004/449/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozási szerződésére, és különösen annak 2. cikke (3) bekezdésére,

tekintettel a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozási okmányára, és különösen annak 57. cikkére,

mivel:

(1) Az 1996. április 29-i 96/23/EK tanácsi irányelv [1] megállapítja az egyes élő állatokban és állati termékekben lévő anyagok és azok maradványainak ellenőrzésére szolgáló intézkedéseket, és előírja, hogy a tagállamok szermaradvány-megfigyelési terveket nyújtsanak be a Bizottságnak jóváhagyásra.

(2) A csatlakozási szerződés záróokmányának [2] utolsó bekezdésében előírtak szerinti, az állat-egészségügyi területtel kapcsolatos tájékoztatási kötelezettségeket tartalmazó lista megköveteli, hogy az új tagállamok legalább hat hónappal előre ellássák a Bizottságot minden szükséges információval – beleértve a lista III. fejezetének 2. szakaszában említett szermaradvány-megfigyelési terveket – az okmánynak a csatlakozás időpontjától történő alkalmazása lehetővé tételére, az új tagállamoknak az élő állatokban és állati termékekben lévő anyagok és azok maradványainak a 96/23/EK irányelvnek megfelelő ellenőrzésére vonatkozó felkészültsége biztosítása érdekében.

(3) Az új tagállamokat egy 2003. szeptember 2-án kelt levélben tájékoztatták annak szükségességéről, hogy ellássák a Bizottságot a kérdéses szermaradvány-megfigyelési tervekkel.

(4) A Cseh Köztársaság – egy 2003. október 24-én kelt dokumentumban – továbbított a Bizottságnak egy, az élő állatokban és állati termékekben lévő egyes anyagok és azok szermaradványainak kimutatására vonatkozó, 2004. során végrehajtandó nemzeti intézkedéseket meghatározó tervet. A tervet – a Bizottság kérésével összhangban – két, 2004. január 16-án és február 20-án kelt, a tervet a 96/23/EK irányelv követelményeivel összehangoló dokumentummal módosították.

(5) Észtország – egy 2003. október 29-én kelt dokumentumban – továbbított a Bizottságnak egy, az élő állatokban és állati termékekben lévő egyes anyagok és azok szermaradványainak kimutatására vonatkozó, 2004. során végrehajtandó nemzeti intézkedéseket meghatározó tervet. A tervet – a Bizottság kérésével összhangban – két, 2003. december 16-án és 2004. március 1-jén kelt, a tervet a 96/23/EK irányelv követelményeivel összehangoló dokumentummal módosították.

(6) Ciprus – egy 2003. október 27-én kelt dokumentumban – továbbított a Bizottságnak egy, az élő állatokban és állati termékekben lévő egyes anyagok és azok szermaradványainak kimutatására vonatkozó, 2004. során végrehajtandó nemzeti intézkedéseket meghatározó tervet. A tervet – a Bizottság kérésével összhangban – két, 2004. február 4-én és 2004. március 14-én kelt, a tervet a 96/23/EK irányelv követelményeivel összehangoló dokumentummal módosították; ezen túlmenően Ciprus a laboratóriumi kapacitás tekintetében 2004. március 23-án kiegészítő biztosítékokat nyújtott.

(7) Lettország – egy 2003. november 1-jén kelt dokumentumban – továbbított a Bizottságnak egy, az élő állatokban és állati termékekben lévő egyes anyagok és azok szermaradványainak kimutatására vonatkozó, 2004. során végrehajtandó nemzeti intézkedéseket meghatározó tervet. A tervet – a Bizottság kérésével összhangban – két, 2004. január 10-én és március 2-án kelt, a tervet a 96/23/EK irányelv követelményeivel összehangoló dokumentummal módosították.

(8) Litvánia – egy 2003. október 30-án kelt dokumentumban – továbbított a Bizottságnak egy, az élő állatokban és állati termékekben lévő egyes anyagok és azok szermaradványainak kimutatására vonatkozó, 2004. során végrehajtandó nemzeti intézkedéseket meghatározó tervet. A tervet – a Bizottság kérésével összhangban – két, 2004. január 14-én és február 26-án kelt, a tervet a 96/23/EK irányelv követelményeivel összehangoló dokumentummal módosították.

(9) Magyarország – egy 2003. november 1-jén kelt dokumentumban – továbbított a Bizottságnak egy, az élő állatokban és állati termékekben lévő egyes anyagok és azok szermaradványainak kimutatására vonatkozó, 2004. során végrehajtandó nemzeti intézkedéseket meghatározó tervet. A tervet – a Bizottság kérésével összhangban – két, 2004. január 19-én és március 1-jén kelt, a tervet a 96/23/EK irányelv követelményeivel összehangoló dokumentummal módosították.

(10) Málta – egy 2003. október 28-án kelt dokumentumban – továbbított a Bizottságnak egy, az élő állatokban és állati termékekben lévő egyes anyagok és azok szermaradványainak kimutatására vonatkozó, 2004. során végrehajtandó nemzeti intézkedéseket meghatározó tervet. A tervet – a Bizottság kérésével összhangban – két, 2004. február 3-án és március 1-jén kelt, a tervet a 96/23/EK irányelv követelményeivel összehangoló dokumentummal módosították.

(11) Lengyelország – egy 2003. november 18-án kelt dokumentumban – továbbított a Bizottságnak egy, az élő állatokban és állati termékekben lévő egyes anyagok és azok szermaradványainak kimutatására vonatkozó, 2004. során végrehajtandó nemzeti intézkedéseket meghatározó tervet. A tervet – a Bizottság kérésével összhangban – két, 2004. január 27-én és február 26-án kelt, a tervet a 96/23/EK irányelv követelményeivel összehangoló dokumentummal módosították.

(12) Szlovénia – egy 2003. október 30-án kelt dokumentumban – továbbított a Bizottságnak egy, az élő állatokban és állati termékekben lévő egyes anyagok és azok szermaradványainak kimutatására vonatkozó, 2004. során végrehajtandó nemzeti intézkedéseket meghatározó tervet. A tervet – a Bizottság kérésével összhangban – három, 2004. január 9-én, január 30-án és február 29-én kelt, a tervet a 96/23/EK irányelv követelményeivel összehangoló dokumentummal módosították.

(13) Szlovákia – egy 2003. október 31-én kelt dokumentumban – továbbított a Bizottságnak egy, az élő állatokban és állati termékekben lévő egyes anyagok és azok szermaradványainak kimutatására vonatkozó, 2004. során végrehajtandó nemzeti intézkedéseket meghatározó tervet. A tervet – a Bizottság kérésével összhangban – két, 2004. január 7-én és február 27-én kelt, a tervet a 96/23/EK irányelv követelményeivel összehangoló dokumentummal módosították.

(14) E tervek vizsgálata kimutatta, hogy azok megfelelnek a 96/23/EK irányelvnek, és különösen annak 5. és 7. cikkének; ennek megfelelően azokat jóvá kell hagyni.

(15) Az Élelmiszerlánc- és Állat-egészségügyi Állandó Bizottságot tájékoztatták az e határozatban előírt intézkedésekről,

ELFOGADTA EZT A HATÁROZATOT:

1. cikk

A Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia által benyújtott, a 96/23/EK irányelv I. mellékletében felsorolt szermaradványoknak és anyagoknak az élő állatokban és állati termékekben történő kimutatására vonatkozó megfigyelési terveket a Bizottság jóváhagyja.

2. cikk

Minden tagállam elfogadja az 1. cikkben említett szermaradvány-megfigyelési terve végrehajtásához szükséges törvényi, rendeleti és közigazgatási rendelkezéseket. Erről haladéktalanul tájékoztatják a Bizottságot.

3. cikk

Ezt a határozatot a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozási szerződése hatálybalépésének esetén és időpontjától kell alkalmazni.

4. cikk

Ennek a határozatnak a tagállamok a címzettjei.

Kelt Brüsszelben, 2004. április 29-én.

a Bizottság részéről

David Byrne

a Bizottság tagja

[1] HL L 125., 1996.4.29., 10. o.

[2] HL L 236., 2003.9.23., 961. o.

--------------------------------------------------